== Opvækst ==
Margrethe Hald voksede op på en gård i landsbyen [[Neder Vrigsted]], mellem [[Vejle]] og [[Horsens]] i [[Østjylland]] hos sine forældre gårdejer Rasmus Ole Pedersen (1861-1900) og Johanne Marie Lauesen (1872-1947). Hendes yngste bror, Otto Hald, overtog gården efter Johanne Marie Lauesens død, mens broren [[Peder Hald]] blev en kendt [[keramiker]]<ref>[https://denstoredanske.lex.dk/Peder_Hald Peder Hald | lex.dk – Den Store Danske<!-- Botgenereret titel -->]</ref>. Margrethes søster, [[Anna Hald]]<ref>[https://kvindebiografiskleksikon.lex.dk/Anna_Hald_Terkelsen Anna Hald Terkelsen, lærer | lex.dk<!-- Botgenereret titel -->]</ref>, giftede sig med Frede Terkelsen, [[cand.theol.]] og forstander på [[Danebod Højskole]] på [[Als]]. Alle 4 børn gik i den lokale skole, og Margrethe lærte derudover at væve hos den lokale [[væver]], hvilket førte til yderligere studier på [[Vrigsted Højskole]] og [[Askov Højskole]].
Personbillede_savnes